# data[].attributes.body
Σύμφωνα με το τυπολόγιο Holland, Οι προεξάρχοντες τύποι προσωπικότητας είναι Κοινωνικός, Καλλιτεχνικός και Οργανωτικός - Διοικητικός. Διαβλέπω μονάχα λίγα, μεμονωμένα στοιχεία που διατρέχουν το επαγγελματικό γενεόγραμμα και μπορούν να ανιχνευτούν στην παρούσα επαγγελματική μου κατάσταση. Χαρακτηριστικά αναφέρω την επιμονή και την καλή επικοινωνία με άλλους ανθρώπους. Βάσει των αποτελεσμάτων, σκεπτόμενος πτυχές της επαγγελματικής μου καθημερινότητας, καταλήγω στο συμπέρασμα ότι υπάρχει υψηλός βαθμός ταύτισης. Ωστόσο, δεδομένης της ιδιοτυπίας της ειδικής μαθησιακής δυσκολίας της δυσλεξίας και, κυρίως, των δυσκολιών που θα προέκυπταν μέσα από το υπάρχον εκπαιδευτικό πλαίσιο, η επιλογή μου θα διαφοροποιούνταν. Θεωρώ πως θα προέκρινα τα χαρακτηριστικά του Καλλιτεχνικού τύπου και θα επέλεγα μια επαγγελματική ενασχόληση άμεσα συναφή με αυτή την κατηγορία.

# data[].attributes.body
Λαμβάνοντας υπόψιν το ερωτηματολόγιο του Holland, οι τύποι προσωπικότητάς μου είναι Κοινωνικός, Επιχειρηματικός και Καλλιτεχνικός. Σκεπτόμενη το πρώτο ερώτημα προβληματίστηκα διότι δεν υπάρχουν άμεσα κοινά χαρακτηριστικά με το γενεόγραμμα των επαγγελμάτων. Στην πραγματικότητα, ένα στοιχείο που κατάφερα να βρω αποτελούν τα επιχειρηματικά χαρακτηριστικά τα οποία άλλοι στον οικογενειακό μου περίγυρο τα ανέπτυξαν περισσότερο (έχοντας δικές του επιχειρήσεις λόγου χάριν) και άλλοι λιγότερο (όπως εγώ).

Συγχρόνως, οι 3 τύπου προσωπικότητας που αναδείχθηκαν από τα αποτελέσματα του Holland επιβεβαιώνουν την προσωπικότητά μου σε πολλές διαστάσεις της. Πρώτον, είμαι κοινωνική διότι μου αρέσει να ασχολούμαι με τα κοινά παίρνοντας μέρος σε διάφορες εθελοντικές δράσεις καθώς μέσα απ' αυτές μαθαίνω να αλληλεπιδρώ και να επικοινωνώ με τους άλλους λεκτικά και μη λεκτικά. Δεύτερον, θεωρώ ότι είμαι επιχειρηματική καθώς μου αρέσει να αναλαμβάνω ηγετικό ρόλο σε ομάδες έχοντας κάθε ευθύνη τόσο για το αποτέλεσμα όσο και για την ίδια την διαδικασία. Τρίτον, είμαι καλλιτεχνική διότι ασχολούμαι ως χόμπι με την μουσική, το χορό και την ζωγραφική, στοιχεία που γεμίζουν ευχάριστα τόσο εμένα όσο και την καθημερινότητά μου.

Τελευταίο αλλά εξίσου σημαντικό ερώτημα αποτελεί η σκέψη μου για την δυσλεξία. Πιστεύω πώς αν είχα δυσλεξία τότε θα ήταν διαφορετικά τα επαγγελματικά μου. Θα εξακολουθούσα να έχω τα χόμπι που προανέφερα αλλά αν το οικογενειακό μου περιβάλλον και το ευρύτερο δεν ήταν υποστηρικτικό και να μην ήξερα ποιες είναι οι δυνατότητές μου, ίσως επέλεγα ένα επάγγελμα βασιζόμενο στην τέχνη και λιγότερο στην επιστήμη.

# data[].attributes.body
Σύμφωνα με τη θεωρία του Holland, ο τύπος προσωπικότητάς μου αντιστοιχεί σε αυτόν που αναφέρεται ως κοινωνικός-καλλιτεχνικός-επιχειρηματικός. Το προαναφερθέν εναρμονίζεται με το επαγγελματικό μου γενεόγραμμα, καθώς αποτελείται από κοινωνικά, καλλιτεχνικά και επιχειρηματικά επαγγέλματα. Η επαγγελματική σταδιοδρομία, ωστόσο, είναι ένα συνεχές άρρηκτο με τη ζωή και, επομένως, συνεχώς αλλάζει και εξελίσσεται. Μπορεί σε κάποιον να αρέσει ένα επάγγελμα στην παρούσα φάση της ζωής του, αλλά σε 10 χρόνια να αλλάξει γνώμη για αυτό. Σημασία έχει να είμαστε προσαρμοστικοί, ευέλικτοι και μέσω της ανεπτυγμένης ψυχικής ανθεκτικότητας (ειδικά και για τα άτομα με ειδικές μαθησιακές δυσκολίες) να προχωρούμε μπροστά με βάση τις προσωπικές μας επιλογές. Δεν έχει σημασία τι ταμπέλα μπορεί να θέσει κάποιος για σένα, προχωράς με αυτοπεποίθηση και οραματισμό για το μέλλον.

# data[].attributes.body
Υπάρχουν κοινά χαρακτηριστικά ως προς την δυναμική το σθένος και την επιμονή. Η αυτοποτελεσματικότητα και το ψυχικό σθένος με ενδυνάμωναν πάντα ώστε να επιμείνω στα δυνατά μου χαρακτηριστικά και να επενδύσω σε αυτά !
Αν η αποδοχή δεν ήταν δεδομένη , αν οι δυσκολίες να ανταποκριθώ στα πρότυπα ενός εκπαιδευτικού συστήματος ήταν καθημερινότητα όπως για πολλά άτομα με δυσλεξία τότε η κατεύθυνση μου επαγγελματικά θα ήταν διαφορετική. Θα είχα τολμήσει να ονειρευτώ άραγε :

# data[].attributes.body
Θεωρώ πως τα χαρακτηριστικά του γενεογράμματος συνάδουν σε μεγάλο βαθμό με το αποτέλεσμα του ερωτηματολογίου αυτοαναφοράς του Holland.  Ως τύπος κοινωνικός, επιχειρηματικός και καλλιτεχνικός αντιλαμβάνομαι έντονα την ανάγκη να ικανοποιήσω τις πτυχές αυτές του εαυτού μου, μέσα από την δουλειά μου (ψυχολόγος), τις φιλοδοξίες μου (να ιδιωτεύσω), τα χόμπι (θέατρο και υποκριτική) και τις συνήθειες μου. Εικάζω πως η δυσλεξία δεν θα είχε "μειώσει" αυτή μου την ανάγκη για πραγμάτωση. Ίσως ο δρόμος να ήταν μακρύτερος, δυσκολότερος και πιο απαιτητικός...Η υποστήριξη όμως, η αποδοχή και η αγάπη που είχα την τύχη να λάβω και συνεχίζω να λαμβάνω αλλά και να δίνω θα ήταν σε κάθε περίπτωση "εισιτήριο"για κάθε επιδίωξη, επαγγελματική και μη. Πιστεύω, λοιπόν, πως τα αποτελέσματα θα ήταν παρόμοια, αν όχι ίδια, ίσως με μια μεγαλύτερη έμφαση στον καλλιτεχνικό τύπο.

# data[].attributes.body
Σύμφωνα με τον Holland είμαι κοινωνικός-καλλιτεχνικός -επιχειρηματικός τύπος. Ταιριάζει αρκετά με το επαγγελματικό μου γενεόγραμμα. Ως ειδική παιδαγωγός με καλύπτει απόλυτα το κομμάτι της social κατεύθυνσης.. Παρόλα αυτά, το γεγονός ότι με πολύ μικρή διαφορά υπάρχει ο καλλιτεχνικός τύπος, μου υπενθυμίζει την ενασχόλησή μου στα εφηβικά μου χρόνια με τον χορό και τη μουσική, γι'αυτό και συνεχίζω εδώ και δύο χρόνια τα μαθήματα μουσικής.. Αν είχα δυσλεξία, νομίζω ότι θα δεν θα άλλαζα τις επιλογές μου...Με περισσότερες βέβαια δυσκολίες, αλλά νομίζω ότι τελικά θα έβρισκα τον τρόπο να ακολουθήσω αυτό που μου αρέσει. Ίσως να ερχόταν σε προτεραιότητα η μουσική και η ψυχολογία, καθώς και τα δύο εμπεριέχουν το συναίσθημα και τη δημιουργικότητα.